Адна з птушак-рэкардсменак праляцела прыкладна 96 тысяч км з месцаў гнездавання да месцаў зімоўкі ў водах Антарктыкі ў 2015 годзе. Яна пачала міграцыю 25 ліпеня, даляцела да поўдня Паўднёвай Афрыкі 25 жніўня. Адтуль яна паляцела праз Індыйскі акіян, дзе правяла амаль увесь кастрычнік, а першую палову лістапада правяла ўжо на ўзбярэжжы Антакртыды. Потым пачала павольна перамяшчацца ўздоўж пабярэжжаў гэтага матэрыка і, нарэшце, люты і сакавік правяла ў моры Уэддэла, адкуль павярнула на поўнач і у красавіку 2016 была ізноў на паўднёвым узбярэжжы Паўднёвай Афрыкі. Далей палёт працягваўся уздоўж заходніх узбярэжжаў Афрыкі і 4 мая крычка вярнулася на гнездавую калонію на астравы Farne.